Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 587/12/2201	Dunajská Streda, 31.12.2012
EEČ : 2-16-149-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
           v období od 1. januára 2012 až doposiaľ v obci Topoľníky, Hviezdna č. 321/131, okres XXXXX a všade tam kde sa počas tohto obdobia zdržiava, výnimkou mesiaca marec 2012, kedy z titulu výživného uhradil sumu 60,- € a v mesiaci júl uhradil sumu 80,- €, zanedbáva svoju vyživovaciu povinnosť voči svojim maloletým synom Á.F., nar. 09.09.2011 a D. F., nar. 08.08.2003, ktorá mu vyplýva zo Zákona o rodine č. 36/2005 Z. z. a je konkretizovaná rozsudkom Okresného súdu XXXXX zo dňa 08.12.2011 pod č. k. 10P/51/2011-21, ktorý nadobudol právoplatnosť dňa 16.12.2011, kde mu vyplýva povinnosť prispievať na výživu syna Á.F., nar. 90,- € mesačne a na syna D.F., nar. sumu 80,- € mesačne, ktoré výživné je splatné vždy do 15. dňa toho ktorého mesiaca predom k rukám matky maloletých detí XXXXX čím  za horeuvedené obdobie má dlh na výživnom sumu vo výške 1.050,- € spolu na obe deti.

lebo zanikla trestnosť činu
Odôvodnenie:
Poverený príslušník Obvodného oddelenia PZ vo Veľkom Mederi (ďalej len „poverený príslušník PZ) uznesením pod č.: ČVS:ORP-872/VM-DS-2012 zo dňa 25.7.2012 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX  vyplynulo, že obvinený si neplnil svoju vyživovaciu povinnosť voči svojim maloletým synom za obdobie 1.1.2012 až doposiaľ, s výnimkou mesiaca marec. r. 2012, kedy uhradil 60,-Eur a mesiaca júl 2012, kedy uhradil  80,-Eur. Vo svojej výpovedi zo dňa 23.10.2012 (č.l. 25-26) uviedla, že obvinený jej uhradil výživné a to v celom rozsahu a už nemá žiadnu zaostalosť na výživnom. Obvinený sa k skutku v plnom rozsahu priznal a svoje konanie oľutoval. V mesiaci október 2012 zaplatil zaostalé výživné, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
: Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Marián Zvoda
prokurátor